Legal Document

Category: 575

Text:
30. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ Αριθ. 116103 της 14/26 Σεπτ. 1972  (ΦΕΚ Β΄ 755) Περί καθορισμού παθήσεων δικαιολογουσών την κατ’ ιδίαν διδασκαλίαν μαθητών και την κατατακτήριον εξέτασίν των. Έχοντες υπ’ όψει την παρ. 2 του άρθρ. 2 του Ν.Δ. 1197/1972, «περί κατατακτηρίων εξετάσεων κατ’ ιδίαν διδαχθέντων μαθητών», αποφασίζομεν: Καθορίζομεν τας παθήσεις τας δικαιολογούσας την κατ’ ιδίαν διδ/λίαν μαθητών Δημοτικής και Μέσης Εκπ/σεως και την παραπομπήν των εις κατατακτήριον εξέτασιν, ως ακολούθως: 1.Ορθοπεδικαί παθήσεις οστών και αρθρώσεων έχουσαι ανάγκην μακράς ακινησίας ή κατακλίσεως προς θεραπείαν. 2.Τετραπληγίαι, παραπληγίαι, ημιπληγίαι, σπαστικαί ή χαλαραί. 3.Χορεία. 4.Αφαίτωσις. 5.Χρόνιαι νευρολογικαί νόσοι, ήτοι: μυοπάθειαι ή εγκεφαλοπάθειαι καθιστώσαι αδύνατον την κανονική βάδισιν. 6.Λέπρα εις το στάδιον της μεταδόσεως. 7.Επιληψία μορφής πυκνοληψίας. Η παρούσα δημοσιευθήτω δια της Εφημερίδος της Κυβερνήσεως. Εις τας ανωτέρω παθήσεις προσετέθησαν α)Η βαρεία ινώδης κυστική παγκρεατίτις (αποφ. Φ.321/2/48661 της 30 Μαΐου/15 Ιουν. 1974, ΦΕΚ Β΄ 607). β)η αιμορροφιλία (απόφ. 42373 της 21 Απρ./ 13 Μαΐου 1976, ΦΕΚ Β΄ 652). γ)ινοκυστική νόσο παγκρέατος (Απ. 231.5/4/ Γ2/3922/28 Δεκ. 1984-7 Ιαν. 1985 (ΦΕΚ Β΄ 3). δ)Άτομα που υφίστανται θεραπευτική αγωγή στα κέντρα θεραπείας εξαρτημένων ατόμων στις περιπτώσεις που δικαιολογούν την κατ’ ιδίαν διδασκαλία (απ. Γ2/3560/25-27 Σεπτ. 1989 (ΦΕΚ Β΄ 720). Σελ. 350,46(ε) Τεύχος ΙΒ-4-1 Σελ. 94 32.Δ.γ.29-30 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης